
	Παρουσίαση βιβλίων
«Για την Πολυδούρη: Ανθολόγηση κειμένων»
«Πίνακας λέξεων των “Ποιημάτων” της Μαρίας Πολυδούρη και Σχεδίασμα Βιβλιογραφίας (1929-2018)»
της Στέλλας Αλεξίου
στο Σπίτι της Κύπρου

Το Σπίτι της Κύπρου σας προσκαλεί την Τετάρτη 15 Δεκεμβρίου 2021 και ώρα 19:00 στην παρουσίαση των βιβλίων της Στέλλας Αλεξίου,  «Για την Πολυδούρη: Ανθολόγηση κειμένων» και «Πίνακας λέξεων των “Ποιημάτων” της Μαρίας Πολυδούρη και Σχεδίασμα Βιβλιογραφίας (1929-2018)».
Χαιρετισμό θα απευθύνει η Ιωσηφίνα Αντωνίου, Επίτροπος για την Ισότητα των Φύλων.
Για τα βιβλία θα μιλήσουν ο Δημήτρης Δασκαλόπουλος, ποιητής-βιβλιογράφος, η Έλλη Φιλοκύπρου, Καθηγήτρια Νεοελληνικής Λογοτεχνίας Ε.Κ.Π.Α. και ο Μανώλης Στεργιούλης Διευθυντής Πειραματικού Σχολείου Πανεπιστημίου Αθηνών, δ.φ. 

Ποιήματα θα διαβάσουν η Μαρία Διαμαντοπούλου, Υποψήφια διδάκτωρ Νεοελληνικής Φιλολογίας Ε.Κ.Π.Α. και η Κωνσταντίνα Μενοίκου, ηθοποιός.
Την εκδήλωση θα συντονίσει ο Διονύσης Μαρούλης, Διδάκτωρ Νεοελληνικής Φιλολογίας.
Με τη στήριξη των Πολιτιστικών Υπηρεσιών του Υπουργείου Παιδείας, Πολιτισμού, Αθλητισμού και Νεολαίας Κύπρου.
-----------------------------------------------------
Η Στέλλα Αλεξίου (Λάρνακα, 1985) σπούδασε κλασική φιλολογία (Παν. Κρήτης) και το 2017 αναγορεύθηκε διδάκτωρ νεοελληνικής φιλολογίας (Παν. Κύπρου). Υπήρξε υπότροφος του προγράμματος «Academy Plato: Development of knowledge and  innovative ideas» (Ίδρυμα Αλέξανδρος Ωνάσης - Εθνικό & Καποδιστριακό Πανεπιστήμιο Αθηνών, 2014-2015) και του Ιδρύματος Κώστα & Ελένης Ουράνη (2016). Φοίτησε με το Πρόγραμμα Erasmus Studies στο Εθνικό & Καποδιστριακό Πανεπιστήμιο Αθηνών και παράλληλα εργοδοτήθηκε στη Δημοτική Βιβλιοθήκη Χαϊδαρίου με αυτόνομο και χρηματοδοτούμενο έργο (Εrasmus Placements). Εργάστηκε για τη στελέχωση της Κυπριακής Εκπαιδευτικής Αποστολής στη Μεγάλη Βρετανία (2007-2008) και ως ειδική επιστήμων στο Τμήμα Βυζαντινών & Νεοελληνικών Σπουδών του Πανεπιστημίου Κύπρου (2011-2013). Το 2018, εξέδωσε το μελέτημα «Πίνακας λέξεων των Αποκηρυγμένων ποιημάτων και των Κρυμμένων ποιημάτων του Κ.Π. Καβάφη», το οποίο συμπληρώνει το μελέτημα του Ξ.Α. Κοκόλη «Πίνακας Λέξεων των 154 Ποιημάτων του Κ.Π. Καβάφη» (1976).

Σύνδεσμος παρακολούθησης: https://diavlos.grnet.gr/room/1607?eventid=10539
Σύμφωνα με τα ισχύοντα μέτρα προστασίας της δημόσιας υγείας για την αντιμετώπιση και τον περιορισμό της διασποράς του COVID-19, η είσοδος στην εκδήλωση είναι δυνατή μόνο κατόπιν υποχρεωτικής επίδειξης έγχαρτου ή ηλεκτρονικού πιστοποιητικού εμβολιασμού ή πιστοποιητικού νόσησης με ισχύ έως έξι μήνες από τη διάγνωση, σε συνδυασμό με έγκυρο αποδεικτικό ταυτότητας. Θα τηρηθεί αυστηρή σειρά προτεραιότητας προσέλευσης μέχρι τη συμπλήρωση του επιτρεπόμενου ορίου πληρότητας θέσεων.

